Dorchester, Dorset
Dorchester (čita se Dorčester) je grad na jugozapadu Engleske od 19,611 stanovnika on je administrativni centar (county town) Grofovije Dorset.

Geografske karakteristike 

Dorchester leži u unutrašnjosti grofovije, duž obala rijeke Frome, udaljen desetak 
km od obala La Mancha

Historija

Iz neolita ima dva značajna lokaliteta, jedan je Maumbury Rings, zemljana kružna henga južno od grada, a drugi leži 3 km jugozapadno, to je zemljana fortifikacija zvana Maiden Castle, koja se prostirala na 50 hektara. To je bilo važno neolitsko naselje koje je egzistiralo do željeznog doba..

Za rimskih vremena na mjestu bila je Durnovaria, jedan od većih gradova Rimske Britanije, o tome svjedoče brojni iskopani mozaici i vile..

Dorchester je za srednjeg vijeka već u 10. vijeku imao kovnicu novca, tako da je 1086. proglašen kraljevskim boroughom. Tokom 12. vijeka izgrađen je zamaka, a nešto prije 1331. franjevački samostan, za kog se pretpostavlja da je podignut na ruševinama zamka. status grada dobio je 1610.. 

Tokom 16. vijeka Dorchester je prosperirao zahvaljujući tkaonicama tekstila, a tokom 17. vijeka bio je slavan po tkanju serža, još i 
danas je poznat po svom pivu koje se kontinuirano proizvodi od početka 17. vijeka..

U gradu su 1834. osuđeni sindikalni aktivisti - nazvani Tolpuddlski mučenici. i poslani u progonstvo u Australiju.

Nedaleko od grada rođen je pisac Thomas Hardy, jedna od novela njegovih Priča iz Weseexa (Major iz Casterbridga) zbiva se u Dorchesteru.

Privreda

Današnji Dorchester je prvenstveno trgovački centar ruralne okolice. Grad ima i nešto industrije koja proizvodi poljoprivredne mašine i par štamparija. U Engleskoj je poznat po ručno rađenim predmetima od kože.

Pobratimski gradovi 

, Bayeux
, Lübbecke
, Holbæk

Izvori

Vanjske veze 

 Dorchester Town Council 

Gradovi u Engleskoj
Dorset